3 Því sjá , óvinir þínir gera hark og hatursmenn þínir reigja sig . 4 Þeir sitja á svikráðum við lýð þinn , leggja á ráðin gegn þeim sem þú verndar . 5 Þeir segja : „ Komið . Vér skulum afmá þá sem þjóð svo að nafns Ísraels verði ekki framar minnst . “ 6 Þeir voru einhuga um ráðagerð sína og gerðu bandalag gegn þér : 7 Edómítar og Ísmaelítar , Móabítar og Hagrítar , 8 Gebal og Ammón og Amalek , Filistear ásamt Týrusbúum . 9 Assúr sameinast þeim einnig og styður Lots niðja með armi sínum . 15 Eins og eldur , sem brennir skóginn , og logi , sem svíður fjöllin , 16 svo skaltu elta þá með ofviðri þínu , skelfa þá með fellibyl þínum . 17 Lát andlit þeirra roðna af skömm svo að þeir leiti nafns þíns , Drottinn . 18 Lát þá verða til skammar og skelfast um aldur , lát þá tortímast með skömm 19 svo að þeir játi að þú , sem berð nafnið Drottinn , þú einn ert Hinn hæsti yfir allri jörðinni .